### Beslutningstema

I denne sag drøfter Teknik- og Miljøudvalget status og opfølgning på udvalgets basisanlæg 2024.

### Historik

Kommunalbestyrelsen godkendte den 12. oktober 2023 bevillingsregler for 2024.

### Sagsfremstilling

På investeringsoversigten er der lavet en ny opdeling af anlægsprojekter med følgende ændringer. De afsatte rådighedsbeløb i investeringsoversigten er opdelt på 3 anlægstyper:

1. Basisanlæg, som dækker en række vedligeholdelsesopgaver og rammepuljer.
   Frede Petersen omfatter fx IT-struktur, energioptimering af bygninger, legepladser, haller og svømmehaller. Rammepuljerne sikrer finansiering af projekter til fx cykelstier, trafiksikkerhed, gaderenovering, planlægning, landsbyfornyelse, miljø og natur.
2. Struktur og kapacitetsudvikling, som er rådighedsbeløb til konkrete anlægsprojekter omkring udvikling af kapitalapparatet - forstået som projekter, som af størrelse og karakter ikke kan afholdes inden for rammen til basisanlæg. Det kan også være investeringsbehov, afledt af analyser som skal udmøntes i ændringer af kapacitet. Dette vil typisk være et område, hvor anlægsbudgettet varierer fra år til år afhængig af de konkrete projekter.
3. Strategiske udviklingsprojekter, som er rådighedsbeløb til fyrtårnsprojekter, byfornyelse- og byudviklingsprojekter. Det kan også være projekter, som understøtter fondsfinansierede projekter og anlæg som understøtter konkrete udviklingsstrategier. Også budgettet på dette område vil svinge fra år til år afhængig af de konkrete projekter. Mange af disse projekter vil typisk starte med afsættelse af beløb af ”overslagsagtig” karakter som over tid konkretiseres både i forhold til indhold og nødvendige anlægsmidler.

Rådighedsbeløb afsat til basisanlæg gives som en fast årlig rammebevilling på udvalgsniveau. I forbindelse med budgettets vedtagelse og Investeringsoversigt 2024 har udvalget indenfor rammebevillingen til basisanlæg mulighed for at ændre disponeringen af de afsatte rådighedsbeløb til basisanlæg uden på forhånd at indhente en tillægsbevilling fra Kommunalbestyrelsen.

Igangsættelse af ansøgninger om anlægsbevilling og frigivelse af rådighedsbeløb starter i udvalget, og efterfølgende igennem Økonomiudvalget og Kommunalbestyrelsen jf. proceduren i kommunens bevillingsregler for 2024.

### Økonomi

Teknik- og Miljøudvalget har til basisanlæg 2024 et afsat rådighedsbeløb på samlet 21,350 mio. kr.

Udvalget besluttede på mødet den 5. december 2023, pkt. 3 fordeling af egen ramme til basisanlæg 2024.

### Indstilling Direktøren for Teknik/Miljø, Service og Beskæftigelse indstiller,

|  |  |
| --- | --- |
| at | Teknik- og Miljøudvalget drøfter status og eventuelt omfordeler ikke disponeret basisanlæg 2024 på udvalgets eget område. |

### Beslutning

Drøftet.